b'\n_START_ARTICLE_\nBernard Charbonneau\n_START_SECTION_\nPensament\n_START_PARAGRAPH_\nGe\xc3\xb2graf, historiador de formaci\xc3\xb3 i fil\xc3\xb2sof per vocaci\xc3\xb3, Charbonneau va analitzar en la seva obra l\'impacte de la \xc2\xabGran Transformaci\xc3\xb3\xc2\xbb causat per la industrialitzaci\xc3\xb3 creixent de l\'exist\xc3\xa8ncia. _NEWLINE_Tota la seva obra est\xc3\xa0 marcada per la idea que \xc2\xabel lla\xc3\xa7 que uneix l\'individu a la societat \xc3\xa9s tan potent que, fins i tot en l\'anomenada "societat dels individus", aquests \xc3\xbaltims s\xc3\xb3n incapa\xc3\xa7os de prendre dist\xc3\xa0ncia amb els moviments col\xc2\xb7lectius i consenten la destrucci\xc3\xb3 del que m\xc3\xa9s estimen: la seva llibertat\xc2\xbb._NEWLINE_Durant els anys 1970, Charbonneau denunci\xc3\xa0 el que considera com la dictadura de l\'economia i del desenvolupament, destacant com a pioner de l\'ecologia pol\xc3\xadtica i dels corrents anti-industrials. Recel\xc3\xb3s dels partits pol\xc3\xadtics, fins i tot quan s\'autodenominen "ecologistes", propos\xc3\xa0 una concepci\xc3\xb3 de la societat radicalment diferent de les ideologies del segle XX, preferint all\xc3\xb2 arrelat en l\'experi\xc3\xa8ncia personal. Sobre aquest aspecte, afirm\xc3\xa0 el seu deute intel\xc2\xb7lectual cap al personalisme. De la mateixa manera, veu en el progr\xc3\xa9s tecnol\xc3\xb2gic la necessitat de cada vegada m\xc3\xa9s organitzaci\xc3\xb3 i m\xc3\xa9s autoritarisme i, per tant, m\xc3\xa9s conformisme i menys llibertat._NEWLINE_Basant-se en l\'an\xc3\xa0lisi de l\'evoluci\xc3\xb3 social i pol\xc3\xadtica de la qual va ser testimoni durant els anys 1930 i 1940, Charbonneau identific\xc3\xa0 i pos\xc3\xa0 en relleu els problemes socials que avui s\xc3\xb3n cabdals: la tecnocratitzaci\xc3\xb3 de la vida social i pol\xc3\xadtica, la destrucci\xc3\xb3 de la naturalesa, l\'omnipres\xc3\xa8ncia de la propaganda i els mitjans de comunicaci\xc3\xb3, la transformaci\xc3\xb3 de la cultura en ind\xc3\xbastria de l\'espectacle i en consum, i la liquidaci\xc3\xb3 de l\'agricultura camperola. La seva obra \xc3\xa9s propera a la de Jacques Ellul que va ser el seu amic durant 60 anys.\n_START_SECTION_\nEn castell\xc3\xa0\n_START_PARAGRAPH_\nEl Jard\xc3\xadn de Babilonia, Ediciones el Salm\xc3\xb3n, 2016'